ભાજપના ઘણા નેતાઓ ગઈકાલે ઓન રેકોર્ડ કહી ચૂક્યા છે કે જમ્મુમાં તેમના વિધાનસભ્યો વિકાસના ઘણા બધા કાર્યો કરવા માંગતા હતા પરંતુ PDP ના અસહકારને લીધે તેઓ એમ ન કરી શક્યા. આ બહાનું છે એ આપણે બધા જ સમજીએ છીએ, કારણકે જો PDP ના જક્કી વલણને લીધે તમને ગુંગળામણ થતી હતો તો ટેકો પાછો ખેંચવામાં આટલી બધી વાર કેમ લાગી? ચાલો જે હોય તે, આજની હકીકત એ છે કે જમ્મુ અને કાશ્મીરમાં ભાજપ-PDP ગઠબંધન તૂટી ચૂક્યું છે અને આ લખાય છે ત્યારે રાષ્ટ્રપતિ શાસન તરફ નિશ્ચિત ડગલા માંડી રહ્યું છે.